**598. stjórnarfundur BSE
haldinn í Búgarði 24.10.2024 kl. 10.**

Mættir á fundinn: Birgir H. Arason, Hákon B. Harðarson, Aðalsteinn H. Hreinsson, Agnar Þór Magnússon og Baldur H. Benjamínsson. Gestur J. Jensson boðaði forföll.

Dagskrá:

1. **Fundargerð síðasta stjórnarfundar** var send í t.p. til stjórnarmanna eftir fundinn og telst samþykkt.
2. **Lögð fram bráðabirgða rekstrarniðurstaða fyrir fyrstu 8 mán. ársins.**
Um 5 millj. kr. hagnaður er að teknu tilliti til hlutfalls fyrninga. Margt er breytt frá síðasta ári vegna sameiningar kúasæðinga og velta nálægt því að tvöfaldast. Þó ekki séu komnar nákvæmar tölur um rekstrarafkomu í sæðingastarfsemi er ljóst að þaðan kemur hagnaður fyrstu 8 mán. ársins.
3. **Umsókn frá undirbúningshópi um ritun sögu nautgriparæktar á Íslandi á 20. öld.**Erindinu fylgdi ýtarlegt bréf (JVJ) um forsögu, fyrirhugaða fjármögnun og hverjir standi að hópnum sem kemur til með að rita bókina. Óskað er eftir 200-500 þús. kr.
Stjórn samþykkti að veita 400 þús. til þessa merka verkefnis.
4. **Samantekt framkvæmda húsnæðis á Óseyri 2.**Um síðustu mánaðamót var kostn. kominn í 62m og hlutur BSE rúmlega 20m. Eignahlutur er 30,6% í húsinu en gler og frágangur innan við glugga greiðist af séreign, þar sem hlutur BSE er 46%. Áætlun var að kostn. færi ekki yfir 65m. Hætt er við að kostnaður geti farið allt að 10 m. framúr áætlun. Fjármögnun framkvæmdanna er annars vegar með sölu verðbréfa sem eru um 11,6 millj. að frádregnum fjármagnstekjuskatti og frá rekstri.
5. **Framkv.stjóri kynnti að unnið væri að gerð þjónustusamnings við kúabú.**Í skoðun er að þróa tilraunaverkefni sem felist í þjónustusamningi sem gerður verði milli bónda, dýralæknis, ráðunauta og framkvæmdaaðila sæðinga.
Gróf hugmynd er að frjótæknir/ráðunautur velur kýr/kvígur sem kominn er tími á að sæða en eru ekki komnar með fang. Dýralæknir mætir á mánudegi, meðhöndlar þær kýr sem þarf, setur lykkjur í kýr/kvígur, tekur úr öðrum sem voru meðhöndlaðar fyrir viku og fangskoðar út frá dagafjölda.
Markmið er að kvígur beri á réttum tíma og bil milli burða verði eins nálægt þeim viðmiðum sem mælt er með.
6. **Kynbótastarf í nautgriparækt.**Nokkur umræða skapaðist um áhersluatriði í kynbótastarfi mjólkurframleiðslunnar. Ljóst að nokkur óánægja er með hversu lítið er um kvíguskoðanir sem er ein af grunnstoðum ræktunarstarfsins. Einnig að ekki séu lágmarkseinkunnir á einstökum kynbótaeinkunnum sæðinganauta. Mikið er kvartað undan að spenar séu of smáir og seint sé brugðist við því. Ekki sé fylgst nægjanlega vel með fanghlutfalli þeirra nauta sem eru í notkun hverju sinni, ásamt fleiru.
Ákveðið að stjórn geri tillögu/ályktun þar um og sendi á Fagráð í nautgriparækt. Framkv.stjóri, Baldur Helgi og Andri Már frjótæknir tali sig saman um efni tillögunnar.
7. **App/forrit til pöntunar og notkunnar í sæðingum.**Hugmynd er uppi um að appið verði kallað „Fang“. Það hefur verið í prófun um nokkurra mánaða skeið og er enn unnið að fínpússningu á því, en fer vonandi í einhverja notkun í næsta mánuði. Þykir aðeins miður að frjótæknar verða að vera með snjallsíma með Android stýrikerfi eða spjaldtölvu til að gangi.
8. **Farið yfir eitt og annað í starfi og reksti.**Framkv.stjóri sagði mikinn tíma hafa farið í vinnu sem tengist kali í túnum og fleiru sem því tengist.
Agnar Þór kom inná að verulegt misræmi hefði verið á kjötmati lamba á sláturhúsum norðanlands í haust. Verulegt áhyggjuefni hversu treglega gekk að koma því í sannfærandi horf.

Fundi slitið um kl. 12.30 og farið á Mathúsið Vitann og ígrundað um pólitík framboðsfundi.
SBH